નવી દિલ્હી, 26 ઑક્ટોબર : ભાજપના રાષ્ટ્રીય પ્રમુખ નીતિન ગડકરીનું નામ જમીનના ભ્રષ્ટાચારમાં ખૂલ્યા પછી અને ઇન્કમ ટેક્સ તથા સંબંધિત વિભાગ દ્વારા શરૂ કરવામાં આવેલી તપાસને પગલે ભાજપમાં કટોકટીની સ્થિતિ ઉભી થઇ છે. આ કટોકટીની સ્થિતિમાં ભાજપના અગ્રણી નેતાઓએ એક પછી એક ગડકરીને આપેલો ટેકો પાછો ખેંચી રહ્યા છે. પરિસ્થિતિને વણસતી અટકાવવા શુક્રવારે સાંજે પાર્ટીના અગ્રણી નેતાઓએ ગડકરીને શુક્રવારે સાંજે જ દિલ્હી તેડાવ્યા છે. ગડકરી દિલ્હી પહોંચશે ત્યારે તાત્કાલિક કોર કમિટીની બેઠક મળશે.